CELEX: 22014D0187
Language: el
Date: 2014-09-25 00:00:00
Title: Απόφαση της Μεικτής Επιτροπής του ΕΟΧ αριθ. 187/2014, της 25ης Σεπτεμβρίου 2014, για την τροποποίηση του παραρτήματος IV (Ενέργεια) της συμφωνίας για τον ΕΟΧ [2015/1255]

30.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 202/38
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 187/2014
   της 25ης Σεπτεμβρίου 2014
   για την τροποποίηση του παραρτήματος IV (Ενέργεια) της συμφωνίας για τον ΕΟΧ [2015/1255]
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 174/2013 του Ευρωπαϊκού Κοινοβουλίου και του Συμβουλίου, της 5ης Φεβρουαρίου 2013, για την τροποποίηση του κανονισμού (ΕΚ) αριθ. 106/2008 σχετικά με το κοινοτικό πρόγραμμα επισήμανσης της ενεργειακής απόδοσης του εξοπλισμού γραφείου (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Το παράρτημα IV της συμφωνίας για τον ΕΟΧ θα πρέπει επομένως να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κείμενο του σημείου 30 [κανονισμός (ΕΚ) αριθ. 106/2008 του Ευρωπαϊκού Κοινοβουλίου και του Συμβουλίου] του παραρτήματος IV της συμφωνίας για τον ΕΟΧ αντικαθίσταται από το ακόλουθο κείμενο:
   «32008 R 0106: Κανονισμός (ΕΚ) αριθ. 106/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με ένα πρόγραμμα της Ένωσης για την επισήμανση της ενεργειακής απόδοσης του εξοπλισμού γραφείου (ΕΕ L 39 της 13.2.2008, σ. 1), όπως τροποποιήθηκε με:
   
               —
            
            
               
                  32013 R 0174: Κανονισμός (ΕΕ) αριθ. 174/2013 του Ευρωπαϊκού Κοινοβουλίου και του Συμβουλίου της 5ης Φεβρουαρίου 2013 (ΕΕ L 63 της 6.3.2013, σ. 1).
            
         Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως ακολούθως:
   
               α)
            
            
               Όλες οι παραπομπές στη συμφωνία μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Ένωσης σχετικά με τον συντονισμό των προγραμμάτων επισήμανσης της ενεργειακής απόδοσης του εξοπλισμού γραφείου νοείται ότι καλύπτουν και την αναφορά στην ανταλλαγή επιστολών μεταξύ του Οργανισμού για την Προστασία του Περιβάλλοντος των ΗΠΑ (USEPA) και του Υπουργείου Πετρελαίου και Ενέργειας της Νορβηγίας, του Υπουργείου Βιομηχανίας και Καινοτομίας της Ισλανδίας και του Γραφείου Οικονομικών Υποθέσεων του Λιχτενστάιν, με εξαίρεση το άρθρο 11 όπου παραμένει η παραπομπή στη συμφωνία.
            
         
               β)
            
            
               Στο άρθρο 4 παράγραφος 5, η έκφραση “η Ένωση με τρίτες χώρες” νοείται ως “η Ένωση ή τα κράτη της ΕΖΕΣ αφενός, με τρίτες χώρες, αφετέρου,”. Η έκφραση “υποβάλλονται σε δοκιμές από την Επιτροπή ή από τα κράτη μέλη,” νοείται ως “υποβάλλονται σε δοκιμές από την Επιτροπή ή από τα κράτη μέλη ή από τα κράτη της ΕΖΕΣ, στο πλαίσιο των αντίστοιχων αρμοδιοτήτων τους,”.
            
         
               γ)
            
            
               Στο άρθρο 12 παράγραφος 3 πρώτη πρόταση, η λέξη “Η Επιτροπή” νοείται ως “Τα κράτη της ΕΖΕΣ και η Επιτροπή, στο πλαίσιο των αντίστοιχων αρμοδιοτήτων τους”.
            
         
               δ)
            
            
               Το άρθρο 13 δεν εφαρμόζεται.».
            
         Άρθρο 2
   Τα κείμενα του κανονισμού (ΕΕ) αριθ. 174/2013 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 26 Σεπτεμβρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 25 Σεπτεμβρίου 2014.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 63 της 6.3.2013, σ. 1.
   
      (2)  Δεν έχουν αναφερθεί συνταγματικές απαιτήσεις.